b'\n_START_ARTICLE_\nMarko Lukenda\n_START_PARAGRAPH_\nMarko Lukenda (Barlovci, Banja Luka, 27. svibnja 1946.), hrvatski romanopisac, knji\xc5\xbeevni kriti\xc4\x8dar i jezikoslovac iz BiH._NEWLINE_Brat je Filipa, katoli\xc4\x8dkog sve\xc4\x87enika i mu\xc4\x8denika, kojeg su jugokomunisti\xc4\x8dke vlasti \xc5\xa1ikanirale od djetinjstva, po\xc4\x8dev\xc5\xa1i od otimanja dje\xc4\x8dje dekice s njegove kolijevke, do progona, montiranog procesa i uzni\xc5\xa1tva u KPD Fo\xc4\x8di gdje su ga planirali ubiti, a od smrti ga je spasio skori pad komunizma. No, ubili su ga velikosrbi tijekom agresije na Hrvatsku i BiH u \xc5\xbeupi Presna\xc4\x8du nekoliko godina poslije, zajedno sa \xc4\x8dasnom sestrom Cecilijom Grgi\xc4\x87.\n_START_SECTION_\n\xc5\xbdivotopis\n_START_PARAGRAPH_\nRodio se je u Barlovcima kod Banje Luke. U rodnim Barlovcima zavr\xc5\xa1io je osnovnu \xc5\xa1kolu. Gimanziju je poha\xc4\x91ao u Zagrebu na \xc5\xa0alati, a onda je oti\xc5\xa1ao u \xc4\x90akovo gdje je zavr\xc5\xa1io 3. i 4. razred gimnazije i maturirao. 1965. je upisao studij bogoslovlja u \xc4\x90akovu. Studij je nastavio u Be\xc4\x8du. Ondje je diplomirao i magistrirao kao laik iz teologije. Na be\xc4\x8dkom je Filozofskom fakultetu studirao slavistiku i povijest umjetnosti te ih diplomirao i doktorirao 1978. godine. Po povratku u Hrvatsku iste godine zaposlio se je kao znanstveni asistent na Zavodu za hrvatski jezik. Sljede\xc4\x87ih je 14 godina vodio odjel za hrvatsku terminologiju pri tom Institutu. Nakon toga je vanjski suradnik Insituta za hrvatski jezik i jezikoslovlje. Prou\xc4\x8dava hrvatsko nazivlje. Napisao brojne znanstvene rasprave, \xc4\x8dlanke i prikaze. Stalni je suradnik i lektor Na\xc5\xa1e rije\xc4\x8di, lista hrvatskih katoli\xc4\x8dkih misija u Austriji.'